CELEX: 62018TN0714
Language: da
Date: 2018-12-04 00:00:00
Title: Sag T-714/18: Sag anlagt den 4. december 2018 — Adraces mod Kommissionen

11.2.2019   
            
            
               DA
            
            
               Den Europæiske Unions Tidende
            
            
               C 54/25
            
         
      Sag anlagt den 4. december 2018 — Adraces mod Kommissionen
      (Sag T-714/18)
      (2019/C 54/38)
      Processprog: portugisisk
      
         Parter
      
      
         Sagsøger: Associação para o Desenvolvimento da Raia Centro Sul — Adraces (Vila Velha de Ródão, Portugal) (ved advokaterne G. Anastácio, D. Pirra Xarepe, J. Whyte og M. Barros Silva)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse ARES (2018) 4940694 af 26. september 2018 annulleres, som afsluttede rammepartnerskabsaftale nr. COM/LIS/ED/2018-2020_1, erklæres ugyldig, og Kommissionen pålægges at genoprette den tidligere situation for sagsøgeren.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Det første anbringende om en tilsidesættelse af retssikkerhedsprincippet, for så vidt som Kommissionen ensidigt opsagde en offentlig kontrakt, idet den ikke gav et grundlag eller en begrundelse herfor.
               
            
                  2.
               
               
                  Det andet anbringende om en tilsidesættelse af princippet om god tro, for så vidt som Kommissionen uden grundlag eller begrundelse ved i den nævnte rammeaftale at indføre et almindeligt vilkår om opsigelse, hvorefter den vilkårligt kunne opsige denne aftale, gjorde sig skyldig i magtmisbrug og så bort fra den interesseafvejning, der ligger til grund for alle kontrakter, uanset om de er offentlige eller private.
               
            
                  3.
               
               
                  Det tredje anbringende om en tilsidesættelse af princippet om overholdelsen af borgernes rettigheder og berettigede interesser, som er bindende for de administrative myndigheder inden for offentlige kontrakter, for så vidt som Kommissionen ensidigt, vilkårligt og uden grundlag opsagde den nævnte aftale, hvilket er i strid med princippet om pacta sunt servanda.
               
            
                  4.
               
               
                  Det fjerde anbringende om en tilsidesættelse af princippet om god forvaltning, for så vidt som Kommissionen opsagde den nævnte aftale alene på grundlag af en avisartikel, uden at den foretog en tilstrækkeligt grundig vurdering af den konkrete sag, hvilket udgør et tilfælde af åbenbar misforvaltning.
               
            
                  5.
               
               
                  Det femte anbringende om en tilsidesættelse af proportionalitetsprincippet, for så vidt som Kommissionen uden grundlag og begrundelse opsagde den nævnte aftale, fordi en af sagsøgerens ansatte var blevet dømt for dokumentfalsk og bedrageri, som hverken vedrørte sagsøgerens virksomhed eller Kommissionens opgaver og beføjelser.